हादसे में गंभीर हुए बाल विहार स्कूल के खेल शिक्षक का निधन
परिजनों ने लगाया बाइक चालक साथी पर रंजिशन हादसे का आरोप
भास्कर संवाददाता | माखननगर
सड़क हादसे में घायल हुए बाल विहार स्कूल के खेल शिक्षक लवकेश तिवारी (35) का इलाज के दौरान निधन हो गया। शुक्रवार को शनिचरा बाजार स्थित निवास से अंतिम यात्रा निकाली गई। नसीराबाद ढाना घाट पर अंतिम संस्कार किया गया। एएसआई दिनेश मिश्रा ने बताया 23 फरवरी दोपहर को बाबई-रजौन रोड पर बाइक क्रमांक एमपी 05 एम 2837 से खेल शिक्षक लवकेश तिवारी और फारूख खान उर्फ चटना (25) हादसे का शिकार हो गए। तिवारी की हालत गंभीर होने पर होशंगाबाद के एक निजी अस्पताल में इलाज चल रहा था। तिवारी के परिजन फारुख पर रंजिशन तेज बाइक चलाने का आरोप लगा रहे हैं। पुलिस ने लवकेश के भाई व भाभी के बयान के आधार पर बाइक चालक फारूख के खिलाफ 27 फरवरी को दुर्घटना का केस दर्ज किया है। लवकेश के भाई दिनेश तिवारी और भाजपा की पूर्व पार्षद भाभी कविता तिवारी के मुताबिक चटना लवकेश को घर से बुलाकर ले गया था और रंजिशन उसने बाइक तेज चलाकर ब्रेक मारकर एक्सीडेंट कर दिया।
गुरुवार को हुआ था हादसा: स्कूल के खेल शिक्षक लवकेश तिवारी और फारुक गुरुवार को बाइक से जा रहे थे। तभी हादसा हो गया। इसके बाद तिवारी की हालत गंभीर थी।
bho_Deva hin_Deva bho_Deva hin_Deva hin_Deva